הפיגוע בברצלונה החל בשעה 16:56, כאשר מחבל שנהג ברכב מסחרי מדגם פיאט טאלנטו דרס אנשים לאורך כ-530 מטרים בשדרות לה רמבלה ההומות מתיירים, החל מהאזור של כיכר קטלוניה ועד לאזור הפסיפס של ז'ואן מירו ב-Pla de l'Os. הרכב נעצר לאחר שנתקל בקיוסק והנהג, יונס אבו יעקוב, יליד מרוקו בן 22, נמלט. התושבים נקראו להסתגר בבתיהם.
אחד החשודים בתכנון הפיגוע היה מוסא אוכאביר, בן 17, אזרח ספרדי-מוסלמי ממוצא מרוקאי, החשוד ששכר את כלי הרכב תוך שימוש בתעודות של אחיו, דריס אוכאביר, שהוא בעל עבר פלילי ופרסם בפייסבוק פוסטים אסלאמיסטיים, אנטישמיים ואנטי-ישראליים. דריס אוכאביר נעצר על ידי המשטרה.
לא רחוק מזירת הפיגוע נמצא גבר שנדקר ולאחר מכן מת מפצעיו. להערכת המשטרה הוא נדקר בידי המחבלים, שגנבו את מכוניתו כדי להימלט מהמקום.
שמונה שעות לאחר הפיגוע בברצלונה התרחש פיגוע דריסה נוסף בעיר קמברילס, השוכנת 120 ק"מ מדרום לברצלונה. חמישה מחבלים במכונית מדגם אאודי A3 דרסו ופצעו שישה אזרחים ושוטר. אחת מהפצועים מתה מפצעיה. המכונית הדורסת התהפכה, והמשטרה הרגה ביריות את חמשת המחבלים (שלבשו חגורות נפץ דמה), בהם מוסא אוכאביר. להערכת המשטרה, המחבלים קשורים לפיגוע הדריסה בברצלונה.
המדינה האסלאמית קיבלה אחריות לשני הפיגועים, אם כי מעורבותה טרם הוכחה.
בתום מצוד שנמשך ימים אחדים, ב-21 באוגוסט הרגה משטרת ספרד בעיירה סובירטס שממערב לברצלונה את יונס אבו יעקוב, הנהג שביצע את פיגוע הדריסה בברצלונה.
זהבה גל
זהבה גל (נולדה ב-28 באוגוסט 1948) היא זמרת אופרה ישראלית.
חייה.
לימודים.
זהבה גל היא מצו-סופרן ישראלית. היא למדה נגינה בפסנתר באקדמיה למוזיקה בירושלים אצל בנימין אורן ויהלי וגמן ושיעורים בפיתוח קול אצל ג'ולייט מדיוני. בעידודה של הזמרת ג'ני טורל, נרשמה ללימודי המשך בבית הספר ג'וליארד בניו יורק, במלגה מלאה מקרן התרבות אמריקה-ישראל ומג'וליארד. בתקופת לימודיה השתתפה בתחרויות בינלאומיות, והודות לפרסים שזכתה בהם הופיעה ברסיטלים במרכז קנדי בוושינגטון הבירה, באולם ימק"א ברח' ה-92 בניו יורק ובמסע רסיטלים ברחבי ארצות הברית.
קריירה מוזיקלית.
רפרטואר השירה שלה מקיף מוזיקה מקלאודיו מונטוורדי ועד למוזיקה עכשווית. היא הופיעה בבתי אופרה מן הידועים והחשובים בעולם, בהם לה סקאלה במילאנו, אופרה גרנייה, אולם שטלה ושאנז-אליזה בפריז, קובנט גארדן בלונדון, האופרה הישראלית החדשה ועוד. גל השתתפה גם בפסטיבלי מוזיקה חשובים, בהם פסטיבל זלצבורג באוסטריה, פסטיבל גליינדבורן באנגליה, פסטיבל רוסיני בפיזארו, איטליה ועוד.
גל הופיעה עם גדולי המנצחים בעולם, בהם קלאודיו אבאדו, הרברט פון קאראיין, זובין מהטה, דניאל בארנבוים, פייר בולז, סייג'י אוזאווה ואחרים. נוסף להופעותיה האופראיות, זהבה גל שרה גם רפרטואר סימפוני, הכולל אריות קונצרטנטיות, אורטוריות ושירים. היא הופיעה עם תזמורות ידועות-שם, בהן הפילהרמונית של ברלין, הפילהרמונית של ניו יורק, התזמורת הסימפונית של שיקגו, תזמורת פילהרמוניה בלונדון, תזמורת לה סקאלה, התזמורת הפילהרמונית הישראלית, התזמורת הסימפונית ראשון לציון, התזמורת הסימפונית חיפה והתזמורת הסימפונית ירושלים.
קריירה אופראית.
הרפרטואר האופראי שלה כולל תפקידי מצו-סופרן לירי-קולורטורה מיצירות הנדל, מוצרט ורוסיני. היא השתתפה בהפקה של הבמאי פיטר ברוק, "הטרגדיה של כרמן". את תפקיד "כרמן" שרה במשך שנתיים בתיאטרון הבופ-דו-נורד בפריז ובמסע הופעות בגרמניה, שווייץ וצרפת. ההפקה עובדה לסרט בשיתוף עם הטלוויזיה הצרפתית.
קריירת הוראה.
זהבה גל מחזיקה בתואר פרופסור למוזיקה ומשנת 1994 היא מלמדת בבית הספר וסטמינסטר קולג' לאמנויות באוניברסיטת פרינסטון, ניו ג'רזי. במקביל היא מנהל סטודיו פרטי לזמרה בניו יורק. היא מופיעה כמרצה אורחת במוסדות שונים, בהם אוניברסיטת ייל, ג'וליארד, ראטגרס, קולומביה ועוד. בישראל הגישה כיתות אמן בבית הספר למוזיקה ע"ש בוכמן-מהטה באוניברסיטת תל אביב ובמשכנות שאננים בירושלים.
אוגניין וראנייש
אוגניין וראנייש (בסרבית: Огњен Врањеш; נולד ב-24 באוקטובר 1989) הוא כדורגלן בוסני המשחק בהטייספור בעמדת הבלם. וראנייש הוא אחיו של הכדורגלן סטויאן וראנייש.
קריירת מועדונים.
וראנייש התחיל את הקריירה שלו בבוראץ באניה לוקה ממנה עבר לכוכב האדום בלגרד כאשר הוא בן 20. בינואר הושאל לנפרדק קרושבץ ובקיץ של אותה שנה הושאל לשריף טירספול מליגת העל המולדובית.
ב-12 בינואר 2011 וראנייש חתם לשלוש שנים בקרסנודאר מליגת העל הרוסית.
ב-12 בדצמבר 2012 וראנייש חתם לשלוש שנים בספרטק ולדיקווקז. במאי נפצע ונעדר 8 חודשים מהמגרשים.
בינואר חתם באלאזיספור מליגת העל הטורקית. ב-9 בפברואר 2014 ערך את משחק החזרה שלו בניצחון 0-3 נגד קייסריספור.
בספטמבר סיכם בפז'יבראם מליגת העל הצ'כית, אך בסופו של נשאר באלאזיספור.
ב-2 בפברואר 2015 חתם בגזיאנטפספור, אך כעבור חוזה שוחרר מהמועדון בהסכם הדדי.
ב-26 בינואר 2016 חתם בספורטינג חיחון עד לסיום העונה עם אופציה לעונה נוספת במידה והוא ירשום דקות משחק לפחות במחצית ממשחקי הקבוצה עד לסיום העונה ובתנאי שלא תירד. למרות שווראנייש שיחק ברוב משחקי הקבוצה וחיחון נשארה בליגה, וראנייש שוחרר מהמועדון.
ב-25 באוגוסט 2016 חזר לרוסיה וחתם לשנתיים בטום טומסק.
ב-22 בדצמבר 2016 וראנייש חתם בא.א.ק. אתונה מליגת העל היוונית. ב-5 בפברואר 2017 הבקיע את שער הבכורה שלו במועדון בניצחון 0-6 נגד וריה.
ב-20 ביוני 2018 חתם באנדרלכט הבלגית לארבע שנים. כעבור שנה בדיוק, חזר בהשאלה לא.א.ק. אתונה, ובסיום העונה חזר לאנדרלכט.
ב-25 בינואר 2021, וראנייש הושאל לשרלרואה.
ב-19 ביולי 2021 חזר וראנייש לא.א.ק. אתונה וחתם לשנתיים.
ב-25 ביולי 2022 חתם בהטייספור הטורקית.
קריירה בינלאומית.
ב-17 בנובמבר 2010 וראנייש ערך את הופעת הבכורה שלו בנבחרת בוסניה והרצגובינה בניצחון 2-3 נגד . וראנייש השתתף עם הנבחרת במונדיאל 2014, אליו העפילה לראשונה בתולדותיה באותה שנה.
ב-3 ביוני 2016 הורחק בתיקו 2-2 נגד .
רצף מקודד
אליפות אירופה בכדורסל נשים 1954
אליפות אירופה בכדורסל נשים 1954, הייתה האליפות האזורית הרביעית שאורגנה על ידי פיב"א אירופה. האליפות נערכה בבלגרד, יוגוסלביה בין ה-4 ביוני ל-12 ביוני 1954.
ברית המועצות ניצחה באליפות בפעם השלישית ברציפות.
מתכונת האליפות.
בתחרות השתתפו 10 נבחרות. הם חולקו ל-3 בתים. הקבוצה המנצחת וסגניתה בכל בית המשיכו התמודדות על המדליות. יתר הקבוצות התמודדו על מקומות 7-10.
חג מעבר מרים
סוואגרז
סוואגרז היא סדרת טלוויזיה דוקו-ריאליטי ישראלית המשודרת בערוץ KidZ למנויי Yes המתארת את דרכם של חמישה כוכבי רשת צעירים המתאחדים במטרה ליצור ערוץ יוטיוב משותף. העונה הראשונה עלתה לשידור ב-2 ביולי 2017 והסתיימה ב-14 באוגוסט 2017. העונה השנייה עלתה לשידור ב-25 בספטמבר 2018 והסתיימה ב-29 באוקטובר 2018.
החל מ-2021 הסדרה משודרת בשידורים חוזרים בערוץ ZOOM למנויי yes.
חג העלאת מרים
דני וורד
דניאל וורד (באנגלית: Daniel Ward; נולד ב-22 ביוני 1993) הוא כדורגלן ולשי המשחק בלסטר סיטי ובנבחרת ויילס בעמדת השוער.
קריירת מועדונים.
וורד התחיל את הקריירה שלו ברקסהאם. בקיץ הושאל לטאמוורת' עד לסיום העונה, בה שיחק רק משחק ליגה אחד.
ב-30 בינואר 2012 חתם בליברפול תמורת 100 אלף פאונד והצטרף לקבוצת המילואים של המועדון. ב-31 באוקטובר 2012 נכלל לראשונה בסגל הקבוצה הבוגרת במשחק גביע הליגה האנגלי נגד סוונסי סיטי.
במרץ הושאל למורקם מהפוטבול ליג השנייה. ב-21 במרץ 2015 וורד ערך את הופעת הבכורה שלו בקבוצה במשחק הליגה נגד קרלייל יונייטד.
ב-23 ביוני 2015 האריך את חוזהו בליברפול עד שנת 2020 וכמה ימים אחר כך הוא הושאל לאברדין הסקוטית. ב-2 ביולי 2015 וורד ערך את הופעת הבכורה שלו נגד שקנדייה המקדונית במסגרת מוקדמות הליגה האירופית.
ב-10 בינואר 2016 ליברפול החזירה את וורד לסגל שלה. ב-17 באפריל וורד ערך את הופעת הבכורה שלו בליברפול בניצחון 1–2 נגד בורנמות'.
ב-11 ביולי 2016 הושאל להאדרספילד טאון עד לסיום העונה בה שימש כשוער ראשון. בסיום העונה חגג עם קבוצתו עלייה לפרמייר ליג אחרי 45 שנים בליגות הנמוכות. בסיום העונה חזר לליברפול.
ב-20 ביולי 2018 חתם וורד בלסטר סיטי תמורת 12.5 מיליון ליש"ט.
קריירה בינלאומית.
וורד שיחק בצעירותו בכל הנבחרות הצעירות של ויילס. בנובמבר זומן לראשונה לסגל נבחרת ויילס לקראת משחק הידידות נגד .
ב-24 במרץ 2016 וורד ערך את הופעת הבכורה שלו בנבחרת בתיקו 1-1 נגד . וורד נכלל בסגל הנבחרת לקראת יורו 2016 בו הגיעה ויילס לחצי הגמר שם הודחה על ידי שזכתה ביורו.
הוברט וייזה
הוברט וייזה (בגרמנית: Hubert Weise; 22 בדצמבר 1884 - 14 בפברואר 1950), היה גנרל-אוברסט בלופטוואפה, אשר כיהן כמפקד בכיר במערך הנ"מ הגרמני במלחמת העולם השנייה.
ביוגרפיה.
קריירה מוקדמת.
וייזה נולד ב-22 בדצמבר 1884 בארפורט, ובשנת 1904 התגייס לצבא האימפריה הגרמנית. עם פרוץ מלחמת העולם הראשונה לחם וייזה עם רגימנט הארטילריה ה-7 (וסטפאליה ה-1), ובספטמבר 1914 נפצע קשה בקרבות ואושפז כמה חודשים בבית חולים. לאחר החלמתו חזר וייזה לשרת כמפקד סוללה, וב-27 בינואר 1915 הועלה לדרגת האופטמן.